Sir John Robinson was die Eerste Minister van Natal. In 1839 in Engeland gebore. In 1850 kom hy met sy gesin na Natal en in 1852 help hy sy vader met die stigting van die Natal Mercury wat vandag nog floreer. Hy sit sy joernalistieke werk vir die grootste deel van sy lewe, sowel in Natal as elders, voort. Hy tree toe tot die plaaslike politiek en kom gou op die voorgrond. Hy word verkies tot die Wetgewende Raad en dien as afgevaardigde na verskeie Koloniale konferensies. Jare lank beywer hy hom vir die toekenning van Verantwoordelike Regering aan die Kolonie. Toe dit in 1893 verkry is, is hy aangestel as Premier en beklee hy dié amp tot 1897. Op 4 November 1903 in Durban oorlede. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.